OpenLLM-France/wikimedia huggingface dataset:
# Can Buc

Can Buc és un edifici del municipi de Lloret de Mar (Selva) que forma part de l'Inventari del Patrimoni Arquitectònic de Catalunya.

## Descripció

És un edifici aïllat situat en un turó, avui gairebé immers dins el nucli urbà de Lloret. Consta de dos cossos de dues plantes coberts amb teulada de doble vessant a laterals. Les façanes estan arrebossades i pintades, a excepció d'algunes obertures emmarcades de pedra. L'arrebossat està en molt mal estat i ha desaparegut en alguns sectors de la planta baixa. A més d'aquests cossos principals, n'hi ha dos més de secundaris, per guardar palla i bestiar, fets de rajols i materials més peribles.
A la planta baixa hi ha dues obertures amb llinda de pedra de granit monolítiques. Una d'elles és una porta de permòdols. Contenen dues inscripcions gravades i una d'elles data del segle xviii. El primer pis destaca per la terrassa i la galeria de 4 arcades de mig punt que mira cap al sud. Els ràfecs són d'una filera de teula.

## Història

És una masia datada del segle xviii, amb reformes posteriors. Actualment està deshabitada, ja que el sostre està mig enfonsat i l'estat de conservació de la casa és molt deficient. Malgrat això, encara està arrendat i serveix com a lloc de guardar cavalls, farratges pel bestiar i com a horta de consum quotidià.

## Referències

* 1 2 3 4 5 6 7 «Can Buc». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 novembre 2014].
# Zeuzera pyrina

Zeuzera pyrina és una espècie de lepidòpter ditrisi de la família Cossidae. És una arna nocturna molt característica per seva coloració blanca amb taques negres.

## Descripció

Els adults són molt característics per les seves ales de color blanc amb taques negre blavoses. L'abdomen és negre amb algunes franges blanques. Existeix un evident dimorfisme sexual en els adults donada la major envergadura de les femelles, 50-70 mm front als 40-50 mm dels mascles, l'inflat abdomen de les femelles i que aquestes presenten antenes filiformes, mentre que els mascles les tenen bipectinades en la seva meitat basal. La vida dels adults és breu, estimada en uns 10 dies.
Les erugues són grosses, de color groc bastant viu, amb punts negres simètricament repartits pels segments. Tenen mandíbules ben desenvolupades, ja que són xilòfagues.

## Biologia

Les femelles ponen de 1000 a 2000 ous en grups, a l'escorça de branques i troncs, en els mesos de juny, juliol i agost. Quan els ous fan eclosió, les larves es mantenen uns dies agrupades protegides per filaments de seda. Llavors es dirigeixen primer cap a les branques més tendres, on excaven galeries per alimentar-se, després es dirigeixen cap a branques més gruixades on continuaran el seu període de creixement. El seu cicle biològic al nord d'Europa és bivoltí, però a les nostres latituds sol ser univoltí.
La crisàlide es desenvolupa prop de la sortida de la galeria on la larva s'ha alimentat, aïllada de l'exterior per un tap de serradís. L'adult emergeix de maig a octubre en condicions similars a les nostres.
És una espècie polífaga que ataca a més de 70 espècies d'arbres i arbusts, destacant els fruiters de pinyol i llavor i l’olivera. Es considerada una plaga pels danys que ocasiona en aquests cultius.

## Distribució

Es distribueix per la regió paleàrtica occidental (Europa meridional i mediterrània, nord d'Àfrica, sur de Rússia, Iran, Líban i Turquia). Va ser introduïda a Amèrica del Nord, on és present excepte a les zones més fredes.

## Hàbitat

Associada a zones de cultiu dels arbres dels quals s'alimenten les erugues: pomeres, pereres, avellaners, oliveres.

## Plantes amfitriones registrades

Les plantes nutrícies registrades inclouen:
* Acer japonicum
* Albizia julibrissin
* Castanea
* Corylus avellana
* Fraxinus
* Juglans regia
* Malus
* Malus domestica
* Olea europaea
* Populus
* Pyrus communis
* Rhododendron
* Tilia
* Ulmus

## Galeria

* Posta d'ous
* Eruga en una tija d'una pomera
* Exuvia
* Adult

## Referències

* ↑ «Zeuzera pyrina (Linnaeus, 1761) in GBIF Secretariat (2021). GBIF Backbone Taxonomy. Checklist dataset https://doi.org/10.15468/39omei accessed via GBIF.org on 2022-03-17.» (en anglès).
* ↑ Catalogue of Life
* 1 2 3 Gómez, Carles «Biología y morfología de las orugas. Lepidóptera. Tomo II». Boletín de Sanidad Vegetal, 1986.
* 1 2 3 4 5 Alvarado, M.; Durán, J.M; González, M.I.; Jiménez, N.; Sánchez, A.; Serrano, A. «Control del taladro amarillo, Zeuzera pyrina L. (Lepidoptera, Cossidae), en olivar mediante confusión sexual». Boletìn de Sanidad Vegetal, 30, 2, 2004, pàg. 451-462.
* ↑ Timber Pests of PQ Significance Phytosanitary Solutions at the Wayback Machine.
# Villanueva del Aceral

Villanueva del Aceral és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 250 | 209 | 177 | 167 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Manuel de Larramendi

Manuel de Larramendi o Manuel Garragorri Larramendi (Andoain, Guipúscoa, 25 de desembre de 1690 - Azpeitia, Guipúscoa, 29 de gener de 1766) va ser un escriptor, filòleg, folklorista i historiador basc.
Per diferències amb el seu pare adoptà el cognom matern (Larramendi). Als 17 anys ingressà en la Companyia de Jesús i posteriorment ordenat sacerdot. Va ser nomenat confessor de la vídua de Carles II d'Espanya i exercí uns anys com a professor de gramàtica a Salamanca i Valladolid. És considerat un dels personatges cabdals en l'apologia i defensa de l'èuscar (tot i que la seva obra es va publicar només en castellà) influí en els escriptors en basc com Joaquín de Lizarraga, Sebastián Mendiburu i Agustín Kardaberaz. Va defensar el foralisme del País basc fins i tot propugnant-ne la independència, ja que el veia en perill amb el que havia succeït després dels decrets de Nova Planta

## Obra

* De la antigüedad y universalidad del Bascuence en España (Salamanca, 1728)(Obra apologètica de la llengua basca).
* El Imposible vencido. Arte de la lengua vascongada (1729) (primera gramàtica publicada de la llengua basca).
* Diccionario Trilingüe del Castellano, Bascuence, Latin (1745) (intenta traduir tot el diccionari de la Real Academia de la Lengua).
* Discurso histórico sobre la antigua famosa Cantabria. Question decidida si las provincias de Bizcaya, Guipuzcoa y Alaba estuvieron comprehendidas en la Antigua Cantabria (1736).
* Corografia de la muy noble y muy leal provincia de Guipuzcoa (1754).
* Sobre los fueros de Guipuzcoa.

## Referències

* ↑ Tellechea Idígoras, José Ignacio «El jesuita Manuel Larramendi (1690 - 1766) y su antigalicanismo». Revista española de derecho canónico, Vol. 24, Núm. 67, 1968, pàg. 217-256. ISSN: 0034-9372.
# Cal Parera (el Vendrell)

Cal Parera és una obra modernista del Vendrell (Baix Penedès) inclosa a l'Inventari del Patrimoni Arquitectònic de Catalunya.

## Descripció

És una casa de tres plantes. Els baixos son ocupats per una pastisseria, i consten d'una portalada principal decorada mitjançant dues columnes que sostenen un fris. A cada banda d'aquesta porta hi ha dues portalades més petites amb medallons de forma el·líptica decorats amb motius geomètrics. Pel que fa al pis principal destaca una balconada amb barana de pedra sostinguda per mènsules i amb porta balconera de motllures decoratives. La segona planta és idèntica a la primera, però té la barana de ferro forjat. Rematant tot l'edifici hi ha una barana de pedra disposada en forma corba i decorada per dibuixos geomètrics i vegetals.

## Història

Sembla que la casa fou construïda a principis de segle XX (1932).

## Referències

* 1 2 «Cal Parera». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Saint-Yrieix

«Saint-Yrieix» té aquests significats:
* Saint-Yrieix-La-Montagne, comuna francesa a la regió de Llemosí, al districte d'Aubusson i cantó de Crocq.
* Saint-Yrieix-Les-Bois, comuna francesa a la regió de Llemosí, al districte de Guéret i cantó d'Ahun.
# Scott Township

«Scott Township» té aquests significats:
* Scott Township (Comtat d'Allegheny), concentració de població designada pel cens dels EUA al Comtat d'Allegheny (Pennsilvània).
* Scott Township (Comtat de Columbia), població del Comtat de Columbia (Pennsilvània, EUA).
# Can Brun

Can Brun és una masia de Sils (Selva) inclosa a l'Inventari del Patrimoni Arquitectònic de Catalunya.

## Descripció

Es tracta d'una casa de dues plantes amb coberta a dues vessants laterals i cornisa catalana. La part central és l'original i fou ampliada amb dos cossos laterals més. Les obertures de l'edifici són de diversos estils i força petites. Dues de les tres finestres gòtiques són d'arc conopial i la central té tres arquacions, totes elles amb els brancals i l'ampit de pedra. A l'extrem esquerra de la façana hi ha una altra finestra emmarcada de rajol, segurament posterior. A la façana també trobem un rellotge de sol. Pel que fa a la porta principal és d'arc rebaixat i podria ser posterior, de la reforma del segle xix. No té brancals de pedra monolítica sinó que el marc és arrebossat i pintat, deixant sense arrebossar la part superior de l'arc en pedra. Aquesta porta està flanquejada per dos bancs de pedra adossats a la paret i al davant hi té una estructura de troncs que fa de porxo, amb una tela lligada a sobre. Hi ha una altra porta al costat dret, aquesta és amb llinda rectangular i brancals de pedra. El parament de la façana és arrebossat i pintat de blanc mentre que els murs laterals són de pedra vista. Hi ha un sòcol alt de color gris. A la part del darrere trobem un gran cobert, sostingut per pilars de rajol, de factura més moderna i destinat a les tasques agrícoles.
Actualment està habilitada per dos habitatges.

## Referències

* 1 2 «Can Brun». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 agost 2017].
# Zeuzerobotys

Zeuzerobotys és un gènere monotípic d'arnes de la família Crambidae descrit per Eugene G. Munroe el 1963. La única espècie, Zeuzerobotys mirabilis, descrita pel mateix autor el mateix any, es troba a Hidalgo, Mèxic.

## Referències

* ↑ «GlobIZ search». Global Information System on Pyraloidea. [Consulta: 6 març 2019].
* ↑Pitkin, Brian; Jenkins, Paul. «Zeuzerobotys Munroe, 1963». Butterflies and Moths of the World. Londres: Natural History Museum, 05-11-2004.
# Flavi Fèlix

Flavi Fèlix (en llatí Flavius Felix) va ser un poeta africà de finals del segle v que va escriure cinc peces recollides a l'Antologia llatina.
D'aquestes obres, en quatre celebra les "Thermae Alianae" construïdes prop de Cartago pel rei vàndal Trasamund en el transcurs d'un sol any. En el cinquè escrit es dirigeix a Victrià, secretari del rei vàndal, al que demana un nomenament eclesiàstic.

## Referències

* ↑ [https://quod.lib.umich.edu/m/moa/acl3129.0002.001/153?rgn=full+text;view=image;q1=FelixSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 143. ]
# Violació CP

En física de partícules, la violació CP és una violació de la simetria CP (on C representa la conjugació de càrrega i P la paritat d'una partícula).
L'operació CP implica un canvi en el nombre quàntic P de la partícula (és a dir, una inversió espacial de la seva paritatː una imatge mirall de les coordenades espacials, substituint-les per altres oposades per vectors polars ⃗r → −⃗r , així com de la seva impulsió p ⃗ → −⃗p) i del nombre quàntic C de conjugació de càrrega, que correspon a la substitució d'una partícula per la seva antipartícula. La simetria CP es violada en processos on intervé la interacció feble. En virtut de la conservació de la simetria CPT, una violació CP implica una violació de la simetria T d'inversió del temps, t → −t, és a dir, que el procés físic en qüestió no es pot produir "anant endarrere" en el temps.
La violació CP té un paper important en la cosmologia. Aquesta violació pot explicar, per exemple, per què hi ha més matèria que antimatèria al nostre univers. La violació CP va ser descoberta el 1964 en la desintegració de kaons neutres, per James Cronin i Val Fitch els quals van rebre el Premi Nobel per aquest descobriment el 1980.

## Simetria CP

La simetria CP es basa en la combinació de la simetria C i la simetria P. La primera afirma que les lleis de la física serien les mateixes si s'intercanvien les partícules amb les antipartícules. La simetria P afirma que les lleis de la física romandrien inalterades sota inversions especulars, és a dir, l'univers es comportaria igual que la seva imatge en un mirall. La simetria CP és una combinació de totes dues.
La interacció forta, la gravetat i l'electromagnetisme satisfan la simetria CP, però no així la interacció feble, la qual cosa es manifesta en certes desintegracions radioactives.

## Referències

* ↑ Popov et al., Nicolai «CP Violation Problem». arXivː2404.19123.
# Marconi Wireless Telegraph Company

Marconi Wireless Telegraph Company era una companyia de telecomunicacions britànica que va existir des de 1897 fins a 2006, sofrint nombrosos canvis, fusions i adquisicions durant aquest temps. La companyia va ser fundada per l'inventor italià Guglielmo Marconi i va ser originalment conegut com a Marconi Wireless Telegraph Company. La companyia va ser pionera de la comunicació sense fils de llarga distància i els mitjans de comunicació la difusió, arribant a ser una de les empreses de fabricació al Regne Unit més reeixides. El 2006, extremes dificultats financeres van portar al col·lapse de l'empresa, essent la major part de l'empresa adquirida per Ericsson.

## Història
### Diferents noms de l'empresa

1897-1900, The Wireless Telegraph & Signal Company 1900-1963, Marconi's Wireless Telegraph Company 1963-1987, Marconi Company Ltd 1987-1998, GEC-Marconi Ltd
1998-1999, Marconi Electronic Systems Ltd
1999-2006, Marconi plc

### Història

Marconi Wireless Telegraph Company es va formar el 20 juliol 1897 després de la concessió d'una patent britànica per a la telefonia mòbil al març d'aquest any. La companyia va obrir la primera fàbrica del món de ràdio a Hall Street, en Chelmsford l'any 1898 i va ser responsable d'alguns dels avenços més importants de ràdio i televisió.
Marconi's Wireless Telegraph Company va ser creada el 1901. L'empresa i la fàbrica es va traslladar a New Street Works el 1912, per permetre l'expansió de la producció a la llum de la RMS Titanic desastre. Juntament amb els empresaris privats, la companyia Marconi va formar el 1924, el Unione Italiana Radiofònica (URI), la qual va ser concedida un monopoli pel règim de Mussolini de les emissions de ràdio en 1924. Després de la guerra, l'URI va esdevenir el RAI, encara activa avui dia.
El 1939 els Laboratoris de Recerca de Marconi al Great Baddow es van fundar i el 1941 hi va haver una compra de Marconi-Ekco Instruments per formar Instruments Marconi.

## Bibliografia

* Baker, W. J. (1970, 1996) History of the Marconi Company 1894-1965. (anglès)

## Enllaços externs

* Comunicat de premsa d'Ericsson sobre l'adquisició (anglès)
* Catalogue of the Marconi Archives At the Department of Special Collections and Western Manuscripts, Bodleian Library, University of Oxford (anglès)
* Marconi Calling The Life, Science and Achievements of Guglielmo Marconi (anglès)
* History of Marconi House (anglès)
# Cabdill capnegre

El cabdill capnegre (Todirostrum nigriceps) és un ocell de la família dels tirànids (Tyrannidae).

## Hàbitat i distribució

Habita boscos i matolls de les terres baixes, de Costa Rica, sobre tot el Carib, Panamà, oest i nord de Colòmbia, oest de Veneçuela i oest de l'Equador.

## Referències

* ↑ «Cabdill capnegre». Cercaterm. TERMCAT, Centre de Terminologia. Rev. 20/10/2022(català)
# Ca s'Apotecari

Ca s'Apotecari, o simplement S'Apotecaria, és un edifici de finals del segle xix, situat a la Plaça de la Vila de Santa Maria del Camí, en el qual s'hi ha ubicat un centre que vol ser un espai de reflexió sobre el desenvolupament sostenible i la conservació del patrimoni del municipi.

## Història de l'edifici

A l'edifici s'hi va ubicar, l'any 1916, l'apotecaria oberta per Mateu Calafat Canyelles ·de Son Torrella". L'establiment va tancar l'any 1965.

## El nou casal

Adquirit l'edifici pel municipi es va dur a terme una restauració i reforma de la casa per a convertir-la en un casal d'ús públic, destinat a la dinamització econòmica i cultural. Es va obrir al públic el 23 d'abril de 2011. La farmàcia ha conservat part del mobiliari i s'han recuperat els materials donats al Col·legi d'Apotecaris. També es conserva, amb el mobiliari original, la rebotiga. Al patí s'hi ha ubicat una col·lecció de plantes medicinals. Els dos pisos superior es dediquen a exposicions i a actes culturals i formatius. En el terrat hi ha un mirador des del qual es pot observar una àmplia panoràmica de la vila, de la Serra de Tramuntana i del Pla de Mallorca.

## Referències

* ↑ «Ca s'Apotecari. El Patrimoni viu.». Arxivat de l'original el 2017-06-19. [Consulta: 15 juny 2017].
# Zanúlie

Zanúlie (en rus: Занулье) és un poble de la República de Komi, a Rússia, segons el cens del 2010 tenia 165 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Filisc d'Egina

Filisc (grec antic: Φιλίσκος, llatí: Philiscus), fill d'Onesícrit, fou un filòsof cínic grec nadiu de l'illa d'Egina que va viure al segle iv aC. És possible que hi hagués dos filòsofs amb el mateix nom, com diu la Suïda, mentre que altres autors pensen que es tracta del mateix personatge.
La Suïda diu d'un que es va fer deixeble de Diògenes el Cínic quan el va escoltar a Atenes en una visita que va fer a la ciutat. El seu germà, veient que no tornava a Egina, va anar a Atenes a cercar-lo, i quan va sentir Diògenes també va quedar amb ell. Finalment, el seu pare va anar a Atenes a cercar els seus fills i també el va atacar la curiositat per la filosofia.
De l'altre filòsof, la Suïda, fent referència a l'autoritat d'Hermip d'Esmirna, diu que era deixeble d'Estilpó i mestre de cert Alexandre, suposadament Alexandre el Gran. A més, diu que va escriure un diàleg intitulat Codros. Diògenes Laerci parla només d'un filòsof amb aquest nom, però les diferències cronològiques fan pensar en la possibilitat de dos.

## Referències

* ↑ Diògenes Laerci. Vides i opinions de filòsofs eminents, VI, 75..
* ↑ Smith, William. «Philiscus of Aegina». A: A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 294.
# Marcos A. Ferraez

Marcos A. Ferraez (27 d'octubre de 1966) és un actor dels Estats Units conegut pel seu paper a la sèrie de televisió Pacific Blue. Va fer el paper de "Ground Rush" a la pel·lícula del 2000 Cutaway . Va sortir més tard a la sèrie de TV The Shield (2003 i 2004). El 2009 treballa al film My Sisters Keeper. Es va casar amb l'actriu Alona Tal el 5 de juny de 2007.

## Filmografia

| Any | Títol | Paper | Notes |
| 1994 | Rave, Dancing to a Different Beat | Ranks | |
| 1994 | Search and Rescue | | Telefilm |
| 1995 | A sang freda (Coldblooded) | Home amb Uzi | |
| 1995 | Sketch Artist II: Hands That See | Mayberry | Telefilm |
| 1995 | Dead Weekend | Gonzolo | Telefilm |
| 1996-1999 | Pacific Blue | Victor Del Toro | 58 episodis |
| 2000 | Resurrection Blvd. | Vinnie Peralta | episodi: "Mascaras" |
| 2000 | Cutaway | Ground Rush | Telefilm |
| 2001 | Beyond the City Limits | Det. Lomax | |
| 2002 | Greenmail | Simpson | Video |
| 2003 | The Shield | Leith | episodi: "Barnstormers" |
| 2004 | The Shield | Leith | episodi: "All In" |
| 2005 | Hollywood Vice | Frank Mudgett | Telefilm |
| 2007 | Marlowe | Zach Battis | Telefilm |
| 2008-present | Sons of Anarchy | Agent Estevez | 9 episodis |
| 2009 | My Sister's Keeper | EMT #2 | |
| 2009 | American Cowslip | Johnny Eyelash | |
| 2009 | Reflections | Human 1 | Curt film |
| 2010 | CSI: NY | Manny Ravrara | episodi: "If You Do" |
| 2010 | Law & Order: Los Angeles | Antonio Santiago | episodi: "Pasadena" |
# Burns (cràter)

Burns és un cràter d'impacte en el planeta Mercuri de 43 km de diàmetre. Porta el nom del poeta escocès Robert Burns (1759-1796), i el seu nom va ser aprovat per la Unió Astronòmica Internacional el 1985.

## Referències

* ↑ «Burns». Gazetteer of Planetary Nomenclature. United States Geological Survey, 07-10-2016. [Consulta: 31 maig 2017].

## Vegeu també

* Llista de cràters de Mercuri
Viccionari
# Sandwich (Massachusetts)

Sandwich és una població dels Estats Units a l'estat de Massachusetts. Segons el cens del 2000 tenia 20.136 habitants.

## Demografia

Segons el cens del 2000, Sandwich tenia 20.136 habitants, 7.335 habitatges, i 5.515 famílies. La densitat de població era de 180,6 habitants/km².
Dels 7.335 habitatges en un 38,1% hi vivien nens de menys de 18 anys, en un 65% hi vivien parelles casades, en un 0% dones solteres, i en un 24,8% no eren unitats familiars. En el 20% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,18.
Per edats la població es repartia de la següent manera: un 28,4% tenia menys de 18 anys, un 4,9% entre 18 i 24, un 27,7% entre 25 i 44, un 25,3% de 45 a 60 i un 13,7% 65 anys o més.
L'edat mediana era de 40 anys. Per cada 100 dones de 18 o més anys hi havia 89,2 homes.
La renda mediana per habitatge era de 61.250 $ i la renda mediana per família de 66.553$. Els homes tenien una renda mediana de 49.195 $ mentre que les dones 33.516$. La renda per capita de la població era de 26.895$. Entorn del 2,2% de les famílies i el 3,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sandwich». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Sandwich». American Fact Finder. Oficina del Cens dels Estats Units, 12-01-2010.
# Schmidita

La schmidita és un mineral de la classe dels fosfats que pertany al grup de la schoonerita. Rep el nom en honor de Hans Schmid (1925, Wackersdorf, Baviera - 2013, Grècia), enginyer de mines i geòleg. Va descobrir una presència molt gran de fosfat de liti a la pegmatita Hagendorf Sud, que va ser explotada entre 1950-1955 produint ~1600 tones de mineral de liti.

## Característiques

La schmidita és un fosfat de fórmula química [Zn₂(Fe$^{3+}$,Mn$^{2+}$)₂Fe$^{3+}$(PO₄)₃(OH)₃(H₂O)₆]·2H₂O. Va ser aprovada com a espècie vàlida per l'Associació Mineralògica Internacional l'any 2017, sent publicada per primera vegada el 2019. Cristal·litza en el sistema ortoròmbic.
Els exemplars que van servir per a determinar l'espècie, el que es coneix com a material tipus, es troben conservats a les col·leccions mineralògiques del Museu Victòria, a Melbourne (Austràlia), amb el número de registre: m53810 i m53811.

## Formació i jaciments

Va ser descoberta a la pegmatita Hagendorf Sud, a Waidhaus, dins el districte de Neustadt an der Waldnaab (Alt Palatinat, Baviera, Alemanya). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Schmidite» (en anglès). Mindat. [Consulta: 8 juny 2021].